Γιόνας Κόλκα

Ο Γιόνας Κόλκα (Joonas Kolkka) είναι πρώην διεθνής Φινλανδός ποδοσφαιριστής γεννημένος στις 28 Σεπτεμβρίου 1974 στο Λάχτι της Φινλανδίας. Αγωνιζόταν κυρίως στη θέση του αριστερού μέσου και κάποιες φορές μπορούσε να παίξει και ως δεξιός μέσος. Διακρίθηκε με ομάδες από τη Φινλανδία, την Ολλανδία, την Ελλάδα, τη Γερμανία, την Αγγλία και τις ΗΠΑ.

Καριέρα
Στη Φινλανδία ξεκίνησε την καριέρα του από τη Ρέιπας Λάχτι και εν συνεχεία κατέκτησε το Κύπελλο με τη Μιλικόσκι το 1995. Μεταπήδησε στην Ολλανδία και τη Βίλεμ και το 1998 αγωνίστηκε με τη Αιντχόβεν κατακτώντας 2 πρωταθλήματα Ολλανδίας έχοντας την ευκαιρία να αγωνιστεί και στο Τσάμπιονς Λιγκ.

Το 2001 αποκτήθηκε από τον Παναθηναϊκό με τον οποίον συμμετείχε 2 φορές στα προημιτελικά Ευρωπαϊκής διοργάνωσης έχοντας σημαντική συμμετοχή σε εκείνες τις διακρίσεις. Το 2002 στην προημιτελική φάση του Τσάμπιονς Λιγκ κέρδισε πέναλτι εναντίον της Μπαρτσελόνα το οποίο εκτελέστηκε εύστοχα δίνοντας στον Παναθηναϊκό προβάδισμα για την πρόκριση στον ημιτελικό της διοργάνωσης. 
Το 2003 στον προημιτελικό του Κυπέλλου ΟΥΕΦΑ μετά από δική του σέντρα ακριβείας ο Εμμάνουελ Ολισαντέμπε σκόραρε εναντίον της Πόρτο και ο Παναθηναϊκός κέρδισε τον πρώτο αγώνα νοκ άουτ. Για το ελληνικό πρωτάθλημα σημείωσε 3 γκολ ένα εκ των οποίων σε κρίσιμο αγώνα εναντίον του Ολυμπιακού για την διεκδίκηση του πρωταθλήματος.

Το 2003 αποκτήθηκε από τη Γκλάντμπαχ και εν συνεχεία από την Κρίσταλ Πάλας με την οποία σημείωσε γκολ στο Άνφιλντ, στο Ολντ Τράφορντ και εναντίον της Νόργουιτς σε κρίσιμη αναμέτρηση. Επέστρεψε στην Ολλανδία και αγωνίστηκε με επιτυχία στις Ντεν Χάαγκ, Φέγενορντ, Μπρέντα και Βίλεμ. Έκλεισε την καριέρα του στις ΗΠΑ.

Τίτλοι
Μιλικόσκι
Κύπελλο Φινλανδίας: 1995

Αϊντχόβεν
Πρωτάθλημα Ολλανδίας: 1999–2000, 2000–01

Εθνική Φινλανδίας
Σκανδιναβικό Πρωτάθλημα: 2000–01

Εξωτερικές συνδέσεις
 
  

Μέσοι ποδοσφαιριστές
Φινλανδοί ποδοσφαιριστές
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Φινλανδίας
Ποδοσφαιριστές Βίλεμ ΙΙ
Ποδοσφαιριστές ΠΣΦ Αϊντχόφεν
Ποδοσφαιριστές Μπορούσια Μενχενγκλάντμπαχ
Ποδοσφαιριστές Κρίσταλ Πάλας ΦΚ
Ποδοσφαιριστές ΑΝΤΟ Ντεν Χάαχ
Ποδοσφαιριστές Φέγενορντ
Ποδοσφαιριστές ΝΑΚ Μπρέντα
Ποδοσφαιριστές Έρεντιβιζι
Ποδοσφαιριστές Ίιρστε Ντιβίζι
Ποδοσφαιριστές Μπούντεσλιγκα
Ξένοι ποδοσφαιριστές στην Ολλανδία
Ξένοι ποδοσφαιριστές στη Γερμανία
Ξένοι ποδοσφαιριστές στην Αγγλία
Ξένοι ποδοσφαιριστές στην Ελλάδα